<!-- wp:paragraph -->
<p>Hei alle våre danseglade venner!</p>
<!-- /wp:paragraph -->

<!-- wp:paragraph -->
<p>Vi har fått tilbakemeldinger fra noen av dere som har spørsmål ang. forskjellige ting som jeg tenker å ta opp i et offentlig innlegg i håp om at det gir ut riktig og god informasjon til alle. Det har vært en del spekulasjoner rundt det faktum av at et par av våre medlemmer har bestemt seg for å flytte sørover i løpet av våren, og mange lurer på hvilken betydning dette har for videre drift i klubben. For de av dere som kjenner til Julie og Øystein, så vet dere at dette er personer som har vært to aktive og svært engasjerte medlemmer hos oss, og spesielt Julie sin innsats har vært uvurderlig for å få til et godt fungerende West Coast Swing miljø i Tromsø. Vi ønsker med dette å takke begge to for all innsats som er gjort frivillig for klubben. Det settes utrolig stor pris på!</p>
<!-- /wp:paragraph -->

<!-- wp:paragraph -->
<p>Når det er sagt, så ønsker jeg at dere skal vite at vi i styret alltid tar opp slike problemstillinger på våre jevnlige styremøter. Selv om vi ikke alltid finner ut av ting nøyaktig på dagen, så jobber vi iherdig med å finne gode løsninger sammen for å gjøre så mange som mulig fornøyde. Det vil si at vi også nå jobber med å finne noen som ønsker å ta større del i og jobbe med WCS miljøet når vi starter opp igjen. Alle vi i styret er enige om at vi ønsker å fortsette med å bygge et større WCS miljø i byen, og ellers rundt i Nord-Norge.</p>
<!-- /wp:paragraph -->

<!-- wp:paragraph -->
<p>Vi har i tillegg fått mange spørsmål om når vi ser for oss å kunne åpne opp dansen igjen. Styret i Tromsø Swingklubb ble fort enige i begynnelsen av pandemien om å alltid forholde oss til offentlige anbefalinger fra regjeringen, FHI, idrettsforbundet og danseforbundet. Vi ønsker og håper på at vi kan få starte opp igjen i år etter sommeren, med forbehold om at ting går som planlagt, slik som vaksineringsprogram etc, slik at vi kan åpne opp for fullt når vi får lov. Vi er like utålmodige og lengselsfulle som dere!</p>
<!-- /wp:paragraph -->

<!-- wp:paragraph -->
<p>Har dere ellers spørsmål og ting dere lurer på, ikke nøl med å ta kontakt. Dere kan skrive en direkte melding til oss på facebooksiden vår eller ta kontakt med en dere kjenner i styret, så svarer vi så godt vi bare kan&nbsp;<img height="16" width="16" alt="?" src="https://static.xx.fbcdn.net/images/emoji.php/v9/teb/2/16/1f642.png">&nbsp;Vi setter pris på tilbakemeldinger og konstruktiv kritikk, bare på den måten kan vi bli bedre. Håper på å se mange av dere på årsmøtet 16. mars.</p>
<!-- /wp:paragraph -->

<!-- wp:paragraph -->
<p>Mvh</p>
<!-- /wp:paragraph -->

<!-- wp:paragraph -->
<p>Ida / Styret i Tromsø Swingklubb</p>
<!-- /wp:paragraph -->